Kánikula, pára és erõs szél várja a kajak-kenusokat a tokiói olimpián
Kánikula, magas páratartalom és szélerõmûvek fogadták a tokiói olimpia kajak-kenus, valamint evezõs versenyszámainak otthont adó pályán a Magyar Kajak-Kenu Szövetség (MKKSZ) terepszemlét tartó szakembereit.
Boros Gergely szakmai igazgató, valamint ifj. Foltán László szakágvezetõ a szövetség honlapjának elmondta: azzal a céllal mentek Tokióba, hogy pont egy évvel az olimpia elõtt feltérképezzék a pályát, valamint annak közvetlen környezetét, és az eddigi tapasztalataik vegyesek.
Szeles, lötyögõs a pálya, és nagyon meleg van - közölte Boros Gergely. Hozzátette: napközben körülbelül 35-36 Celsius fokos a kánikula, amelyhez 90 százalékos páratartalom társul. A pálya mellett szélerõmûvek dolgoznak, ami jelzi, arrafelé olyan gyakorisággal és erõvel fúj a szél, hogy azt érdemes kihasználni.
A tokiói pálya környékét 2018 õszén már feltérképezte a Hüttner Csaba szövetségi kapitány vezette, versenyzõkbõl és edzõkbõl álló magyar küldöttség, de a létesítmény akkor még nem volt kész. A pályát azóta átadták, jelenleg az ifjúsági evezõs vb zajlik rajta - magyar résztvevõkkel -, amelyen megfigyelõként részt vesz korábbi világbajnok kajakos Boros Gergely és a vb-ezüstérmes kenus Foltán László.
Foltán László kiemelte: az uralkodó szélirány a jobbos, és általában hátulról vagy oldalról fúj."Hoztuk a lapátunkat, tervezzük, hogy vízre is szállunk Boros Gergellyel, hogy minél több információnk legyen a pályáról" - mondta.
A két korábbi versenyzõ több vízmintát is vett: így az MKKSZ magyarországi laborban tudja majd bakteriológiai szempontból ellenõrizteti a pálya, a tokiói csapvíz, valamint a helyi ásványvizek tisztaságát. Boros Gergely és Foltán László nemcsak a víz, hanem az ételek minõségét is "vizsgálja", de azt a helyszínen.
Igyekszünk mindent végigkóstolni a csapatszállásnak kijelölt hotelben, és annak közvetlen környezetében is. Ilyen szempontból egyébként jók a tapasztalataink, kiválóak a higiéniai körülmények, az ételek között pedig könnyû olyat találni, ami az európai ízlésnek megfelel- hangsúlyozta Boros Gergely. Kifejtette: a magyar csapat szállása minden szempontból jó választásnak tûnik, hiszen autóval 10-12 percre van a pályától, a közelében pedig gyógyszertár, és mindenféle üzlet, köztük barkácsbolt is van, utóbbi a hajók szervizelése miatt lehet fontos.
A magyar válogatott néhány tagja szeptember közepén, a szokásoknak megfelelõen elõolimpián, vagyis kajak-kenus tesztversenyen vehet részt Tokióban, amelyen kipróbálhatja élesben a pályát, valamint benyomásokat szerezhet annak környezetérõl is.